รายชื่อตัวละครในฤทธิ์หมัดดาวเหนือ

รายชื่อต่อไปนี้เป็นรายชื่อตัวละครในมังงะและอะนิเมชุด ฤทธิ์หมัดดาวเหนือ รายชื่อของตัวละครในที่นี้จะแบ่งตามสำนักของเพลงหมัดเป็นหลัก เว้นแต่ตัวละครที่ไม่สังกัดสำนักเพลงหมัด จะถูกจัดกลุ่มตามบทบาทของตัวละครนั้นๆ
== หมัดอุดรเทวะ ==
หมัดอุดรเทวะ คือหมัดสังหาร ที่รวบรวมพลังไว้ในหมัดเดียว เพื่อทำลายจุดต่างๆของร่างกาย เนื่องจากเป็นเพลงหมัดสังหาร จึงมีผู้สืบทอดได้เพียงคนเดียวเพือไม่ให้เพลงหมัดรั่วไหลออกไป ปรมาจารย์ริวเค็น ผู้สืบทอดคนก่อนไม่มีบุตรชาย จึงรับเอาเด็กกำพร้า 4 คนมาชุบเลี้ยงไว้ และถ่ายทอดเพลงหมัดอุดรเทวะให้ แต่ผู้สืบทอดต้องมีคนเดียว ชะตาของ 4 พี่น้องที่จะต้องประมือกันจะต้องมาถึงสักวัน
=== ราโอ ===
พี่ใหญ่ของหมัดอุดรเทวะ เป็นคนที่ทะเยอทะยาน ต้องการที่จะใช้หมัดอุดรเทวะครอบครองแผ่นดิน หลังจากที่ปรมาจารยริวเคนได้มอบตำแหน่งผู้สืบทอดให้น้องเล็ก เค็นชิโร่ (โดยไม่ได้ให้ทั้งสองประลองกันแต่อย่างใด) ด้วยความแค้น เขาได้ฆ่าริวเค็น ซึ่งเปรียบเป็นพ่อบุญธรรมและอาจารย์ตาย และได้ตั้งตัวเองเป็นเจ้าแห่งหมัด สร้างกองทัพและครอบครองทุกสิ่ง โดยอ้างว่าทำเพื่อสันติสุขของโลก ต่อมาพ่ายแพ้ให้กับเค็นชิโร่ ผู้สืบทอดหมัดอุดรเทวะน้องชายของตัวเอง และได้ยืนตายโดยเข่าไม่แตะพื้น แสดงให้เห็นความตั้งใจจริงของราโอที่ต้องการจะเป็นผู้พิชิตโลก... ต่อมาในภาค 2 ทำให้ทราบข้อมูลเพิ่ม โดยต้นเหตุที่ราโอกลายเป็นคนทะเยอทะยานต้องการครอบครองแผ่นดินเพราะแบกความหวังของเพื่อนพ้องที่ต้องการจะกลับไปปลดปล่อยดินแดนชูร่า บ้านเกิดของตนเองให้เกิดความสันติสุข
=== โทคิ ===
พี่รองของหมัดอุดรเทวะ อัจฉริยะผู้เก่งที่สุดในสี่พี่น้อง แต่โชคร้ายที่เกิดมาพร้อมกับโรคร้าย จึงไม่สามารถเข้าชิงตำแหน่งผู้สืบทอดหมัดดาวเหนือได้ และเมื่อคราวที่โลกเกิดสงครามนิวเคลีย โทคิได้เสียสละตนเองให้เค็นชิโร่ และยูเรีย คนรักของเค็นชิโร่ได้ไปหลบในห้องนิรภัย ทำให้ตนเองได้อาบเถ้าพิษกัมมันตรังสีจนเส้นผมกลายเป็นสีขาว และใช้ชีวิตที่เหลือเพื่อช่วยรักษาผู้ยากไร้ และปกป้องชาวบ้านจากกองทัพเจ้าแห่งหมัด ภายหลังได้ดวลกับราโอและพ่ายแพ้ โดยที่ราโอบอกให้หยุดเพราะรู้ความลับของโทคิที่ใช้การกดจุดคืนชีพดับสังขารเพื่อเพิ่มพลังชีวิตให้กับตัวโทคิเองในเฮือกสุดท้าย ก่อนที่จะจบชีวิตลงราโอจึงปล่อยให้โทคิใช้ชีวิตในช่วงสุดท้ายอย่างสงบ สุดท้ายริวกะ หมัดหมาป่าสวรรค์ก็เข้ามาทำร้ายโทคิแต่ไม่ได้จงใจที่จะฆ่าโทคิ และเพื่อที่จะให้เค็นชิโร่จบชีวิตตัวริวกะเอง สุดท้ายโทคิจึงเข้ามาบอกสาเหตุที่ริวกะเข้ามาทำร้ายตนแก่เค็นชิโร่ แล้วจึงแบกศพของริวกะเข้ากองไฟไปด้วยกัน
=== จากิ ===
น้องรองของหมัดอุดรเทวะ ถูกเรียกว่าเป็นต้นตอแห่งความชั่วร้ายของทั้งเรื่อง ฝีมือแย่และมีจิตใจชั่วร้าย อิจฉาเค็นชิโร่ที่อาจารย์เลือกให้เป็นผู้สืบทอด จึงยุยง ชิน หมัดอินทรีย์อหังการดาวใต้ ผู้ที่เก่งที่สุดในหกหมัดศักดิ์สิทธิ์ดาวใต้ ให้แย่งยูเรียมากจากเค็นและทำร้ายเค็นจนปางตาย เท่านั้นยังไม่พอ ยังปลอมตัวเป็นเค็นชิโร่ลักพาตัวไอรี่ น้องสาวของ เรย์ หมัดวิหกน้ำดาวใต้ ทิ้งชนวนไว้ให้เค็นถูกตามล่า สุดท้ายเค็นกับเรย์กลายเป็นเพื่อนกัน และจากิก็ได้เข้าสู้กับเค็นชิโร่โดยใช้ทั้งเพลงหมัดดาวเหนือและเพลงหมัดดาวใต้ในแบบของตนมาผสมกัน รวมทั้งลูกเล่นตุกติกที่จากิถนัด แต่ก็ไม่สามารถเอาชนะเค็นชิโร่ได้ จึงถูกเค็นชิโร่ต่อยจนตาย
=== เค็นชิโร่ ===
น้องเล็กผู้มีพรสวรรค์และเป็นผู้สืบทอดของหมัดอุดรเทวะ ได้รับการช่วยชีวิตโดยชูหมัดหงษ์ขาวดาวใต้ จากการประลองแลกกับตาทั้งสองข้างของชู โดยชูมองเห็นอนาคตของเค็นซึ่งจะกลายเป็นผู้กอบกู้โลก และได้เป็นคนพูดวลีที่ว่าเมื่อใดดาวใต้ปั่นป่วน ดาวเหนือจะปรากฏ ซึ่งดาวเหนือนั้นไม่ได้หมายถึงราโอ แต่หมายถึงเด็กน้อยเค็นชิโร่ในครั้งนั้น หลังจากได้รับตำแหน่งผู้สืบทอดหมัดอุดรเทวะ เค็นต้องประสบชะตากรรมโดยต้องเดินทางร่อนเร่เพื่อตามหายูเรียคนรักซึ่งถูกชินแย่งไป ผ่านเส้นทางรกร้างได้ช่วยเหลือชาวบ้านจากการกดขี่ของกองทัพต่างๆที่แย่งชิงกันในโลกของความป่าเถื่อน จนชื่อของเค็นชิโร่ผู้กอบกู้โลก ชายผู้มีบาดแผล 7 ดาวบนหน้าอก ได้ถูกกล่าวขานกันไป เป็นความหวังของผู้คน สุดท้ายได้โค่นราโอเจ้าแห่งหมัดลงได้ และได้พบกับยูเรียอีกครั้งและได้อยู่ร่วมกันอย่างมีความสุข
== หมัดศักดิ์สิทธิ์ดาวใต้ ==
เป็นเพลงหมัดที่คู่กันกับหมัดดาวเหนือ(อุดรเทวะ) โดยกระบวนท่าหลักมาจากการโฉบบินของนก เน้นการทำลายจากภายนอกเข้าสู่ภายในตรงข้ามกับหมัดดาวเหนือที่ทำลายจากภายใน หมัดดาวใต้นั้นจะแตกแขนงไปถึง 108 สาขา มีจอมยุทธ์เป็นผู้นำของหมัดใต้ 6 คน ได้แก่
=== เซาเซอร์ - หมัดวิหกฟ้าดาวใต้ ===
ผู้มีพรสวรรค์ทางด้านเพลงหมัดดาวใต้มากที่สุด ต้องรวบรวมหกหมัดศักดิ์สิทธิ์ดาวใต้ที่เหลือทั้ง 5 คน ถึงจะโค่นเซาเซอร์ลงได้ ด้วยเล่ห์เหลี่ยมความเย่อหยิ่งทะเยอทะยานแห่งดาวจักรพรรดิ์แห่งดาวใต้เซาเซอร์เองก็เป็นผู้ที่ต้องการพิชิตโลกเช่นเดียวกับราโอ หลังสงครามนิวเคลียร์ ได้สร้างกองทัพของตนเอง และตั้งตนเองเป็นจักรพรรดิ ด้วยเหตุที่เซาเซอร์เกิดมามีความลับอย่างหนึ่งจึงไม่มีใครสามารถล้มเซาเซอร์ลงได้ แม้แต่เจ้าแห่งหมัดผู้เก่งกาจ ซึ่งความลับนั้นคือเซาเซอร์เกิดมามีหัวใจอยู่ข้างขวา ชีพจรต่างๆจึงกลับกัน ไม่สามารถทะลวงจุดได้ตามปกติ ต่อมาพ่ายแพ้ให้กับเค็นชิโร่และถูกฝังร่างไว้ในกองปรักหักพังของปิรามิดที่ตนเองสร้างไว
- อาจารย์ : โอไก (เป็นพ่อบุญธรรม)
- ชนิดของนก : นกพินิกซ์ (อ้างอิง : ชื่อเพลงหมัด 南斗鳳凰拳, South Dipper Phoenix Fist, หมัดนกฟินิกซ์ดาวใต้)
- ผู้ใช้เพลงหมัดร่วมสำนัก : ไม่มีเพราะในแต่ละรุ่นจะมีผู้สืบทอดเพลงหมัดเพียงผู้เดียว
- เพลงหมัดของเซาเซอร์นั้นจะมีผู้สืบทอดแต่เพียงผู้เดียวเช่นเดียวกับเพลงหมัดดาวเหนือ ทำให้เซาร์เซอร์มีความเข้าใจในพื้นฐานเพลงหมัดดาวใต้ทั้ง 108 สาขา ด้วยพรสวรรค์และความหยิ่งยโสของเซาเซอร์มักเสเแสร้งว่าเพลงหมัดของตนไม่มีการตั้งท่าออกหมัด โดยให้เหตุผลว่าการตั้งท่าหมายถึงการตั้งรับและเพลงหมัดของตนมีแต่รุกไม่มีตั้งรับ และเมื่อเซาเซอร์ได้ดวลหมัดกับเคนชิโร่ที่สุสานจักรพรรดิจึงทำให้เซาเซอร์ได้ตั้งท่าหมัดกางเขนเป็นครั้งแรก จุดเด่นของเพลงหมัดจะเป็นการตั้งท่ากางเขนแล้วกระโดดบินโฉบเข้าหาคู่ต่อสู้ ออกหมัดพลิกแพลงสร้างแผลกลางอากาศด้วยความรวดเร็วและกลับมาที่ท่ากางเขนเสมอ ว่ากันว่าเพลงหมัดของเซาเซอร์เมื่อบินอยู่ไม่ใครสามารถทำลายได้
=== ชู - หมัดหงส์ขาวดาวใต้ ===
ดาวยุติธรรมผู้เคยช่วยชีวิตเค็นชิโร่ไว้ในวัยเด็กด้วยการขอชีวิตของเค็นชิโร่แลกกับดวงตาของชู แต่เดิมเป็นเพื่อนรักกับเซาเซอร์ ต่อมาเซาเซอร์เลือกทางของผู้ทะเยอทะยาน รุกรานและกดขี่ชาวบ้านและเด็กๆ ชูจึงกลายมาเป็นผู้นำกองกำลังต่อต้านจักรพรรดิเซาเซอร์ วาระสุดท้ายชูถูกเซาเซอร์ตัดเอ็นที่ขาทำให้ไม่สามารถใช้เพลงหมัดหงส์ขาวดาวใต้ได้และเป็นคนนำยอดของปิรามิดสุสานจักรพรรดิไปวางบนยอดสุสานเพื่อแลกกับชีวิตของชาวบ้านและเด็กๆสุดท้ายก็ถูกหอกของเซาเซอร์ตาย ก่อนตายได้พบกับเค็นชิโร่อีกครั้งและได้มองเห็นใบหน้าของเค็นชิโร่จากตาของหัวใจ
- อาจารย์ : ไม่ปรากฏชื่อ
- ชนิดของนก : นกกระยาง (อ้างอิง : ชื่อเพลงหมัด 南斗白鷺拳, South Dipper White Heron Fist, หมัดนกกระยางขาวดาวใต้)
- ผู้ใช้เพลงหมัดร่วมสำนัก : มาซายะ(จากภาคตำนานเรย์), คาเร็น(จากภาคตำนานเรย์)
- เพลงหมัดของชูจะแตกต่างกับหกหมัดศักดิ์สิทธิ์ดาวใช้คนอื่นๆตรงที่จะใช้ส่วนขามากกว่าการใช้หมัด เพลงหมัดของชูจะเน้นหลอกล่อให้ใช้หมัดก่อน แล้วจึงปิดกระบวนท่าด้วยท่าเตะ ท่าไม้ตายของชูนั้นจะเป็นการพลิกตัวแล้วหมุนเตะรอบตัวและสร้างความเสียหายเป็นกลุ่ม ตัวอย่างที่เห็นได้ชัดคือชูใช้การหมุนตัวเตะฝ่าฝูงทหารของเซาเซอร์ที่มาจากทุกทิศทางอย่างรวดเร็วก่อนที่จะกระโดดเข้าไปถึงตัวเซาเซอร์ เค็นชิโร่เคยใช้ท่าเตะของชูครั้งหนึ่งในการดวลกับเซาเซอร์ด้วย
=== ชิน - หมัดอินทรีอหังการดาวใต้ ===
ชินเป็นผู้ที่มีฝีมือมากที่สุดคนหนึ่งในบรรดาหกหมัดศักดิ์สิทธิ์ดาวใต้ และเป็นเพื่อนกับเค็นชิโร่ แต่แอบหลงรักยูเรียซึ่งเป็นคู่หมั้นของเค็นชิโร่ จากิล่วงรู้ว่าชินแอบหลงรักยูเรียมาตลอด จึงแอบยุยงให้ชินใช้ฝีมือที่เหนือกว่าทำร้ายเค็นชิโร่จนปางตาย สร้างบาดแผลเจ็ดจุดบนหน้าอกของเค็นชิโร่ และแย่งยูเรียไป ชินสถาปนาตัวเองขึ้นมาเป็น คิง ปกครองเมืองเซาเทรินครอส มีบริวารมากมาย ตลอดเวลาที่ปกครองเมืองเซาเทรินครอส ชินพยายามพิชิตหัวใจของยูเรียนำทรัพย์สมบัติมีค่าและสร้างเมืองเซาเทรินครอสมอบให้ยูเรีย แต่ก็ไม่ได้ใจของเธอ สุดท้ายเพื่อหยุดความบ้าคลั่งของชิน ยูเรียยอมโดดตึกตาย แต่ได้รับการช่วยเหลือจากห้าดาราดาวใต้ ยูเรียจึงยังมีชีวิตอยู่... เค็นชิโร่ตามหาชินจนเจอและสู้กันอย่างดุเดือด ทว่าการต่อสู้ในครั้งนี้ ชินไม่ใช่ชินในตอนที่ปะทะกับเค็นชิโร่ครั้งแรก เนื่องจากหลังจากที่ชินแย่งยูเรียมาได้ เขาทุ่มเทเวลาทั้งหมดไปกับการทำทุกวิธีให้ยูเรียรัก ไม่ได้มีจิดสังหารแห่งการต่อสู้เหมือนแต่ก่อน รวมถึงประมาทเค็นชิโร่ด้วย ในขณะที่เค็นชิโร่นั้นมีความแค้นเต็มอก รวมถึงรู้เพลงหมัดของชินแล้วจากการพ่ายแพ้ในครั้งก่อน ทำให้การต่อสู้ในครั้งนี้ชินจึงถูกดักทางได้หมด จนดูเหมือนว่าชินแพ้แบบง่ายๆ ภายหลังจากที่ชินเสียท่า ก่อนตายชินก็ไม่ได้บอกเค็นว่ายูเรียยังอยู่ เพราะเป็นห่วงยูเรียไม่อยากให้ราโอมารังควาญ จึงยอมตายไปพร้อมกับข้อหาว่าฆ่ายูเรีย แต่เค็นชิโร่ก็ให้อภัยเพราะเห็นแก่ความรักที่ชินมีต่อยูเรีย
- อาจารย์ : ฟูเก็น (ภายหลังถูกชินตัดเอ็นที่ขาและทำให้ตาบอดเมื่อชินสำเร็จวิชาหมัด
- ชนิดของนก : นกอินทรี (อ้างอิง : ชื่อเพลงหมัด 南斗孤鷲拳, South Dipper Lone Eagle Fist, หมัดอินทรีอหังการดาวใต้)
- ผู้ใช้เพลงหมัดร่วมสำนัก : จูไก ศิษย์อาจารย์ฟุเก็น(ภาคตำนานเค็นชิโร่), ฮาบากิ หมัดกรงเล็บอินทรีดาวใต้(จากภาคราโอจอมราชันย์อหังการ)
- เพลงหมัดของชินจะเป็นการออกหมัดคล้ายกับเพลงหมัดดาวเหนือคือเป็นการกวาดนิ้วมือทั้ง 5 นิ้วหรือทะลวงนิ้วทั้ง 5 นิ้ว เข้าไปยังจุดตายของคู่ต่อสู้อย่างรวดเร็ว ซึ่งท่าทะลวงของชินนั้นนอกจะจะสร้างบาดแผลแล้วยังเป็นการสะสมพลังเข้าไปที่จุดตายเมื่อทะลวงครบทุกจุดก็จะทำให้คู่ต่อสู้ตายทันทีหรือไม่ก็ตายก่อนเพราะทนพิษบาดแผลไม่ไหว และยังไม่หมดเท่านั้นชินยังมีท่าเตะทะลวงกลางอากาศอีกหนึ่งท่าเป็นท่าไม้ตายที่เคยทำให้เค็นชิโร่พ่ายแพ้มาแล้วมาแล้วครั้งหนึ่ง หลังจากนั้นเค็นชิโร่ได้รู้วิธีแก้ทางท่าไม้ตายของชินจากการที่ได้ดวลกับจูไก(จากภาคตำนานเค็นชิโร่)
=== ยูดา - หมัดกระเรียนแดงดาวใต้ ===
ดาวเทพธิดา หรือเรียกอีกอย่างหนึ่งว่าดาวแห่งการทรยศหักหลัง หลังจากสงครามนิวเคลียร์ ยูดาได้สร้างกองทัพ UD ไม่ขึ้นกับกองทัพใดๆ โดยบางครั้งจะเป็นเสนาธิการวางแผนให้เซาเซอร์ แต่ก็มีแนวทางบางอย่างที่เข้ากับเซาเซอร์ไม่ได้ กองทัพของยูดานอกจากจะมีทหารแล้วยังมีนักฆ่าหญิงที่เรียกได้ว่าเป็นผู้หญิงของยูดาโดยจะถูกฝึกแล้วประทับตรา UD ไว้ นักฆ่าเหล่านี้จะทำหน้าที่แทรกซึมและลอกฆ่าเป้าหมายที่เป็นผู้ชายโดยใช้มารยาหญิงเป็นหลัก แต่นักฆ่าหญิงของยูดาจำเป็นต้องมีข้อแม้ว่าต้องสวยไร้ที่ติห้ามมีรอยแผลเป็นแม้แต่นิดเดียว มิเช่นนั้นจะถูกเนรเทศหรือทิ้งให้เป็นของเล่นทหารเลวของยูดา มามิยะก็เคยเป็นผู้หญิงของยูดา แต่หนีออกมาได้ สุดท้ายเรย์ก็ได้ตามมาล้างแค้นยูดาที่เคยได้ย่ำยีมามิยะไว้ จึงได้เกิดการดวลกันยูดาได้ใช้แผนการพังเขื่อนทำให้น้ำท่วมเพื่อให้เรย์ออกเพลงหมัดวิหกน้ำดาวใต้ได้ไม่ถนัดและทำให้เรย์เป็นเป้านิ่งของเพลงหมัดกระเรียนแดงดาวใต้จากระยะไกลของยูดา ก่อนที่เรย์จะกลับมาพลิกเอาชนะและทำให้ยูดาตายในการประลอง สุดท้ายยูดาได้ชื่นชมความงดงามของเพลงหมัดของเรย์ก่อนสิ้นใจ
- อาจารย์ : ไม่ปรากฏชื่อ
- ชนิดของนก : นกฟลามิงโก้ (อ้างอิง : ชื่อเพลงหมัด 南斗紅鶴拳, South Dipper Flamingo Fist, หมัดฟลามิงโก้ดาวใต้)
- ผู้ใช้เพลงหมัดร่วมสำนัก : ดาก้า หมัดปีกประสาน(มือขวายูดา), ซาน(จากภาคตำนานเรย์)
- เพลงหมัดของยูดาจะเป็นลักษณะการออกหมัดกวาดเป็นแนวตั้ง ส่วนใหญ่จะเน้นการทำลายในระยะไกลและไม่ต้องสัมผัสคู่ต่อสู้ ซึ่งการโจมตีระยะไกลของยูดาจะรุนแรงที่สุดในหกหมัดศักดิ์สิทธิ์ดาวใต้ ทำให้ยูดาไม่มีท่าบินโฉบที่สูงเหมือนหกหมัดศักดิ์สิทธิ์ดาวใต้คนอื่นๆ เค็นชิโร่เคยได้นำเพลงหมัดของยูดามาใช้ในการดวลกับชูครั้งที่สอง โดยสังเกตจากการต่อสู้ของยูดาและเรย์ ถึงแม้พลังหมัดไม่รุนแรงเท่ายูดาแต่ก็ทำให้ชูแพ้ทางและพ่ายแพ้ไป
=== เรย์ - หมัดวิหกน้ำดาวใต้ ===
เรย์เป็นผู้ที่มีฝีมือมากที่สุดคนหนึ่งในหกหมัดดาวใต้ สามารถเอาชนะอาจารย์โรฟุซึ่งถูกยกย่องเทียบเคียงอาจารย์โอไกอาจารย์ของเซาเซอร์ด้วย เรย์สามารถเป็นขุนพลนำกองทัพเปลี่ยนโลกได้เช่นกัน มีดาวประจำตัวคือดาวเสียสละและด้วยด้วยไอรี่ น้องสาวเขาถูกชายผู้มีแผลเป็น 7 ดาวลักตัวไป (จากิแกล้งปลอมเป็นเค็นชิโร่) เขาจึงได้แต่ทุ่มเททั้งชีวิตตามหาน้องสาวของเขา ต่อมาได้พบกับเค็นและช่วยไอรี่ไว้ได้ และได้พบรักกับมามิยะ ลูกสาวหัวหน้าหมู่บ้านที่ต่อต้านกองทัพเจ้าแห่งหมัด เพื่อตอบแทนความเป็นเพื่อนที่มีต่อเค็น เขาจึงไปสู้กับเจ้าแห่งหมัดเพียงลำพัง และถูกเจ้าแห่งหมัดต่อยจนปางตาย ทำให้เรย์ค่อยๆสูญเสียพลังมีชีวิตอยู่ต่อไปได้อีกสามวัน ภายในสามวันสุดท้ายเรย์ได้พยายามตามล้างแค้นยูดาที่เคยได้ย่ำยีมามิยะไว้ ยูดาเมื่อรู้ว่าชีวิตของเรย์เหลือเพียงสามวันจึงหลีกเลี่ยงที่จะต่อสู้กับเรย์ ทำให้เรย์มีร่างกายที่ทรุดลงไปเรื่อยๆ ในคืนก่อนวันสุดท้ายเรย์จึงไปขอร้องให้โทคิเป็นผู้รักษาและทำให้มีพลังกลับมาเช่นเดิมแต่ต้องแลกกับความเจ็บปวดสุดในชีวิตจนผมเรย์เป็นสีขาว หลังจากนั้นเรย์จึงได้ไปสู้กับยูดา ทางยูดาได้พังเขื่อนเพื่อให้น้ำท่วมทำให้เรย์ไม่สามารถหลบเพลงหมัดของยูดาได้และทำให้ไม่สามารถใช้ท่าหมัดวิหกน้ำดาวใต้ได้คล่องแคล่วนัก แต่เรย์ก็สามารถพลิกเอาชนะยูดาลงได้ด้วยการใช้ท่ากระโดดพลิกตัวจากน้ำโดยใช้มือที่ได้อิทธิพลมาจากชู แต่ก็ตายตามไปเพราะฤทธิ์หมัดของราโอ
- อาจารย์ : โรฟุ (จากภาคตำนานเรย์)
- ชนิดของนก : นกทะเล (อ้างอิง : ชื่อเพลงหมัด 南斗水鳥拳, South Dipper Waterbird Fist, หมัดนกน้ำดาวใต้)
- ผู้ใช้เพลงหมัดร่วมสำนัก : รินลี่(ภรรยาของอาจารย์โรฟุ), อะมิบา(ผู้ปลอมตัวเป็นโทคิ)
- เพลงหมัดของเรย์ จะเป็นการออกหมัดด้วยการบินโฉบคู่ต่อสู้ในระยะประชิด แล้วออกหมัดสร้างแผลไว้สามถึงสี่แผลเสมอ โดยลักษณะการออกหมัดโดยการวาดมือคล้ายการร่ายรำตะปบ บางครั้งจะออกหมัดทีละสามครั้งต่อการโจมตีหนึ่งครั้ง หรือบางครั้งก็เป็นการออกหมัดครั้งเดียวแต่เป็นสามแผล ความรุนแรงของหมัดจะเน้นการหั่นคู่ต่อสู้ให้ขาดเป็นชิ้นๆ เรย์จึงมีท่าโจมตีที่ระยะไม่ไกลมากนัก เค็นชิโร่ได้นำเพลงหมัดของเรย์ซึ่งเป็นท่าเฉือนข้างลำตัวสามแผลในการดวลกับราโอที่ปราสาทของยูเรีย
=== ยูเรีย ขุนพลคนสุดท้ายของดาวใต้ ===
ยูเรียได้รับการช่วยเหลือจาก 5 ดาราดาวใต้ และได้เป็นผู้นำทัพต่อต้านทัพเจ้าแห่งหมัด หลังศึกครั้งสุดท้ายของเค็นชิโร่และราโอ ราโอได้สะกัดจุดช่วยชีวิตยูเรียซึ่งใกล้ตาย ให้ได้มีชีวิตอยู่ต่อไปกับเค็นอย่างมีความสุขต่อไปอีกหลายปี
- อาจารย์ : ดามะ
- ชนิดของนก : ไม่ปรากฏ (อ้างอิง : 南斗六聖拳最後の将, The Last General of South Dipper, หมัดขุนพลคนสุดท้ายดาวใต้)
- ผู้ใช้เพลงหมัดร่วมสำนัก : ไม่มีเพราะในแต่ละรุ่นจะมีผู้สืบทอดเพลงหมัดเพียงผู้เดียว
- เพลงหมัดของยูเรียไม่ปรากฏว่าเคยใช้ในการดวลกับใคร แต่ยูเรียมักจะใช้ในลักษณะการรักษาเยียวยาจิตใจของผู้คนที่ได้สัมผัส
== ห้าดาราแห่งดาวใต้ ==
จอมยุทธ์หมัดใต้อีกกลุ่มหนึ่งเป็นกลุ่มลับซึ่งทำหน้าที่ปกป้องขุนพลคนสุดท้ายหรือยูเรียนั่นเอง ทั้งห้าล้วนมีฝีมือมากเท่ากับหกหมัดศักดิ์สิทธิ์ดาวใต้เช่นกัน เพลงหมัดของทั้งห้าจะไม่ถูกรวมกับ 108 สาขาของหมัดดาวใต้ แต่เป็นการใช้เพลงหมัดจะเป็นการประยุกต์ใช้สสารที่มีอยู่ตามธรรมชาติมาผสานกับเพลงหมัดดาวใต้ วาระสุดท้ายเกือบทั้งหมดยกเว้นมหาสมุทร รีฮัคก็ถูกราโอเจ้าแห่งหมัดฆ่าตายหมดเพราะพลังของราโอที่แตกต่างกันมากเกินไป
วายุ ฮิวอี้ - ขุนพลผู้ใช้หมัดลม โดยใช้ลมสังหารคู่ต่อสู้จากระยะไกล ผู้นำกองทัพสีฟ้า นำทัพต่อต้านเจ้าแห่งหมัดถูกราโอฆ่าตายคนแรก ด้วยหมัดของราโอเพียงหมัดเดียว ในการ์ตูนทีวีซีรีส์ได้เพิ่มบทให้ฮิวอี้ได้พบเค็นชิโร่และดวลกันเล็กน้อยก่อนที่จะไปปะทะกับกองทัพของราโอ
อัคคี ชูเรน - ขุนพลผู้ใช้หมัดไฟ โดยใช้ฟอสฟอรัสทำให้เกิดไฟผสานกับเพลงหมัดดาวใต้ ผู้นำกองทัพสีแดง เป็นพี่ชายแท้ๆของฮิวอี้ นำทัพแก้แค้นให้น้องชาย แต่หมัดของชูเรนทำอะไรราโอไม่ได้ จึงได้ใช้ไฟเผาตัวเองพลีชีพไปพร้อมกับราโอ และถูกราโอฆ่าตายเป็นคนที่สอง จากภาคตำนานจูซ่า ฮิวฮี้และชูเรนยังมีท่าไม้ตายประสานกันซึ่งใช้ดวลกับเมฆา จูซ่า เพื่อชักชวนจูซ่ากลับเข้ามาร่วมนำทัพห้าดาราอีกครั้ง
ภูผา ฟุโด้ - ขุนพลที่มีพลังมากที่สุดในห้าดารา ผู้นำกองทัพสีเขียว อดีตเคยเป็นคนเลวสุดๆ เป็นความปีศาจในความทรงจำของราโอในวัยเด็ก ต่อมาได้พบกับยูเรียและเปลี่ยนเป็นคนดี ฟุโด้ได้แฝงตัวเป็นคนธรรมดาเข้าไปตีสนิทกับเค็นชิโร่โดยไม่ได้บอกว่าตนเป็นห้าดาราดาวใต้ตามคำสั่งของขุนพลคนสุดท้ายของดาวใต้จนกระทั่งมีกลุ่มคนเข้ามาทำร้ายพ่อค้าผู้มีพระคุณคนหนึ่งจึงได้ทำให้ฟุโด้โกรธมากและเผลอได้แสดงเพลงหมัดให้เค็นชิโร่ได้เห็น ทำให้ฟุโด้ก็ได้สารภาพว่าที่ตนเข้ามาตีสนิทด้วยนั้นเพื่อที่จะพาไปพบขุนพลคนสุดท้ายของดาวใต้และเพื่อไม่ให้เค็นได้พบกับราโอ วาระสุดท้ายฟุโด้ได้สู้กับราโอจนตัวตาย แต่ก็ทำให้ราโอซึ่งปฏิญาณไว้ว่าจะไม่ถอย ถอยหลังได้ก้าวหนึ่ง
เมฆา จูซ่า - เป็นคนที่มีฝีมือมากที่สุดในห้าดาราใต้ มีเพลงหมัดที่ไร้รูปแบบและรวดเร็วยากที่จะเดาทางเพลงหมัดออก แต่มีนิสัยรักอิสระเดาใจได้ยาก เลยไม่ยอมนำทัพใด พอรู้ว่าขุนพลคนสุดท้ายของดาวใต้คือยูเรียหญิงที่ตนแอบรัก (แต่เป็นน้องสาวคนละแม่) จึงทำให้จูซ่าทุ่มเททั้งชีวิตต่อกรกับราโอจนลมหายใจสุดท้ายโดยการใช้กองทัพของภูผา ฟุโด้ เข้าประทะกับกองทัพของเจ้าแห่งหมัดเพื่อถ่วงเวลาให้กองทัพของเจ้าแห่งหมัดถึงปราสาทของยูเรียได้ช้าลง เมื่อจูซ่าได้เข้าดวลกับราโอก็สามารถทำให้เกราะหมวกของราโอแตก ด้วยฝีมือและเพลงหมัดของจูซ่าที่รวดเร็วและเดาทางได้ยากทำให้ราโอต้องทุ่มสุดตัวเช่นกัน แต่เพลงหมัดของจูซ่ายังทำอะไรราโอไม่ได้จึงได้แค่สู้แล้วถ่วงเวลาไว้จนตัวตายเท่านั้น สุดท้ายราโอยอมรับน้ำใจว่าจูซ่าเป็นศัตรูคนเดียวที่ราโอจะฝังศพให้อย่างสมเกียรติ
มหาสมุทร รีฮัคคุ - ขุนพลที่มีอายุมากที่สุดในห้าดารา ผู้นำของกองทัพที่น้ำเงิน ซึ่งมีขนาดใหญ่ที่สุดในกองทัพของห้าดารา มีความสามารถในการวางแผนที่สูง มีเพลงหมัดคลื่นมหาสมุทรที่พริ้วไหวและสามารถทำลายแม้กระทั่งภูผา เนื่องจากรีฮัคเองก็แก่ชรามาก จึงทำให้ไม่สามารถใช้เพลงหมัดได้เต็มที่ เมื่อราโอได้บุกมาถึงที่ปราสาทของยูเรียได้เข้าประทะกับราโอ รีฮัคได้ใช้กับดักในปราสาทที่วางไว้จัดการกับราโอแต่ไม่สามารถทำอะไรราโอได้ รีฮัคจึงได้ใช้เพลงหมัดคลื่นสมุทรเข้าประทะกับราโอแต่เพลงหมัดของรีฮัคก็ยังไม่สามารถทำอะไรราโอได้ จนเกือบโดนราโอฆ่าตายแต่เคนชิโร่มาช่วยไว้ได้ทันเวลา จากภาคตำนานการุด้ารีฮัคคุจะใช้คลื่นน้ำที่สร้างจากกับดักในปราสาทของยูเรียทำให้จำกัดพื้นที่ของการต่อสู้ผสานกับเพลงหมัดของรีฮัคคุ เมื่อคู่ต่อสู้รับมือได้ไม่ถนัด รีฮัคคุจะออกหมัดต้อนเข้าไปที่จุดอับและโจมตีเข้าที่จุดตายของคู่ต่อสู้อย่างรวดเร็ว
==== ตัวละครอื่นๆ ====
ริน ธิดาของจักรพรรดิ์ฟ้าที่ถูกฟาลโก้สั่งให้สมุนพาหลบหนีจากคำสั่งฆ่าของผู้สำเร็จราชการโฉดจาโค จนมามีพ่อแม่บุญธรรมรับเลี้ยงไว้ ภายหลังรินได้เห็นพ่อแม่ถูกสังหารเธอจึงช็อคกลายเป็นเด็กที่พูดไม่ได้  จนเมื่อมาพบกับเค็นชิโร่ที่สามารถเปิดหัวใจของเธออีกครั้ง หลังจากนั้นเธอก็ติดตามเค็นไปทุกหนแห่ง
แบ๊ต เด็กกำพร้าจอมซนที่ติดตามเค็นมาพร้อมกับริน จนเติบโตได้เป็นขุนพลผู้นำกองกำลังดาวเหนือ ต่อสู้กับความอยุติธรรม หลงรักรินแต่รู้ว่ารินรักเค็นจึงยอมเสียสละทุกอย่าง สุดท้ายได้ครองคู่กับริน
ริวเคน ปรมาจารย์ผู้สืบทอดหมัดอุดรเทวะ พ่อบุญธรรมของราโอ โทคิ และเค็นชิโร่
โคริว ศิษย์ร่วมสำนักหมัดอุดรเทวะกับริวเคน ผู้ที่ยอมปลีกตัวออกมาไม่แก่งแย่งความเป็นผู้สืบทอดกับริวเคน
ริวกะ หมัดหมาป่าสวรรค์ พี่ชายแท้ๆ ของยูเรีย และพี่ชายต่างมารดาของเมฆา จูซ่า ผู้ใช้หมัดหมาป่าหิมะผู้เดียวดายซึ่งเป็นการออกหมัดจะเป็นการควักชิ้นเนื้อของคู่ต่อสู้ด้วยความรวดเร็วมากจนคู่ต่อสู้จะรู้สึกเย็นเยือกก่อนที่จะตาย ริวกะจำใจเข้าร่วมกับกองทัพของราโอทั้งที่เป้าหมายไม่ตรงกัน เพื่อชดใช้ความผิดริวกะจึงเข้าไปทำร้ายโทกิ ทำให้เค็นชิโร่เข้าใจผิดและปลิดชีวิตตนเอง
โกะกุโอ ม้าปีศาจของราโอ หลังจากที่ราโอพ่ายแพ้ให้กับเคนชิโร่ ภายหลังกลายเป็นม้าของเค็น หลังจากฝ่าวงล้อมธนูของเหล่าร้ายพาโจวซ่าหนีออกมา ทำให้โกะกุโอ ต้องเสียดวงตาไป 1 ข้าง
มามิยะ ลูกสาวหัวหน้าหมู่บ้าน กองกำลังต่อต้านเจ้าแห่งหมัด เป็นคนรักของเรย์
ไอรี่ น้องสาวเรย์
ชีบา ลูกของชู ผู้เสียสละชีพ ใช้ระเบิดพลีชีพ เพื่อช่วยเคนชิโร่จากการตามล่าของสมุนเซาเซอร์
โทว์ ลูกสาวของ มหาสมุทร รีฮัค ผู้สืบทอดเพลงหมัดคลื่นสมุทรดาวใต้ แอบหลงรักราโอ แต่ราโอไม่ได้มีใจให้เธอจึงปลิดชีวิตเธอลง ตอนที่ราโอบุกเข้าปราสาทของขุนพลคนสุดท้ายของดาวใต้
โจวซ่า ลูกชายของจูซ่า ภายหลังเสียชีวิตเนื่องจากโดนธนูของเหล่าร้ายในขณะพยายามเข้าไปช่วยคนที่ถูกจับไป
== ภาคจักรพรรดิฟ้า ==
การที่ดาวเหนือและดาวใต้ได้ฟาดฟันกัน ทำให้ดาวจักรพรรดิที่ถือว่าเป็นใหญ่ที่สุดต้องหมองหมัว จักพรรดิฟ้าจึงมีบัญชาให้ขุนพลทั้งหมดทำการกวาดล้างผู้ที่เกี่ยวข้องกับดาวเหนือและดาวใต้ให้สิ้นซาก ในภาคนี้ปรากฏเพลงหมัดขั้วฟ้า ซึ่งมีความร้ายกาจพอๆ กับหมัดดาวเหนือและหมัดดาวใต้ แต่เน้นการสลายร่างกายของคู่ต่อสู้โดยตรง
ฟาลโก้ - เจ้าของเพลงหมัดขั้วฟ้า หนึ่งในขุนพลคู่ใจองค์จักรพรรดิ ได้ตัดขาตัวเองเพื่อไม่ให้ราโอทำร้ายเมืองที่ตนเองดูแล
จาโค - ตำแหน่ง ผู้บัญชาการปกครองเมืองได้เพราะจับจักพรรดิเป็นตัวประกัน เพราะเคยถูกราโอเกือบจะฆ่าจึงอาศัยอำนาจจักพรรดิเพื่อกำจัดดาวเหนือ ซึ่งราโอเคยทำนายว่าคนผู้นี้จะนำความวิบัติมาให้
โซเรีย - หมัดเฉือนนภากาศ 1 ในขุนพลคู่ใจองค์จักรพรรดิ เสียตาขวาจากการต่อสู้กับฟาลโก้
โชกิ - 1 ในขุนพลคู่ใจองค์จักรพรรดิ เคยให้เคนชิโร กับยูเรียมาหลบภัยอยู่ช่วงหนึ่ง
ไซย่า - คนสนิทของฟาลโก้
มิว - คนสนิทของฟาลโก้ ที่หลงรักฟาลโก้
ไอน์ - นักล่าค่าหัวฝีมือดี
อาซึกะ - ลูกสาวของไอน์
จักรพรรดิฟ้า รุย (พี่สาวฝาแฝด ริน)
อาส / กิล - พี่น้องหมัดอินทรีคู่ดาวใต้ (1 ใน 108 หมัดดาวใต้)
== ภาคดินแดนชูร่า ==
จากภาคจักรพรรดิฟ้า จ๊าค ลูกชายของจาโคถือโอกาสจับตัวริน หนีมาที่เกาะชูร่า เคนชิโร่และฟาลโก้จึงมาตามหา ซึ่งชูร่าเป็นดินแดนของนักฆ่าที่เหี้ยมโหด ฟาลโก้ต้องมาจบชีวิตที่นี่ ในภาคนี้จะเปิดเผยเพลงหมัดไพฑูรย์ดาวเหนือ ที่มีต้นกำเนิดเดียวกับหมัดดาวเหนือ
ไคโอ - พี่ชายแท้ๆของ ราโอ
เฮียว - พี่ชายแท้ๆของ เค็นชิโร่
ฮันส์ - เป็นหนึ่งในสามจอมภพเป็นศิษย์ของจูเคย์
จูเคย์ - ปรมาจารย์หมัดอสูรดาวเหนือ อาจารย์ของ 3 จอมภพ (ไคไอ,เฮียว,ฮันส์)
ราเซ็ท (ชาร์ค / ชาจิ) ผู้ใช้หมัดไพฑูรย์ดาวเหนือ ที่ปลอมเป็นคนรับใช้
เรย์อา - เป็นคู่รักของชาจิ
ทาโอ - เป็นน้องชายของเรย์อา
ซายากะ - น้องสาวของไคโอ เป็นคู่มั่นของเฮียว ซึ่งภายหลังถูกไคโอสังหารเพื่อป้ายความผิดให้เคนชิโร่ หวังให้เฮียวกับเคนชิโร่สู้กัน
ทูตทมิฬ - สมุนของเฮียว
ปลาวาฬโลหิต - โจรสลัด พ่อของชาร์ค
ไกเซล - หมัดกระชากวิญญาณ สามารถฆ่าคู้ต่อสู้โดยไม่ให้หลั่งเลือด
== ภาคก่อนอวสาน ==
ริว เด็กน้อยผู้สืบสายเลือดแห่งดาวเหนือ เป็นลูกชายเพียงคนเดียวของราโอ และเป็นหลานของเคนชิโร่
โคเคซึ
บัลก้า ขุนพลผู้ซื่อสัตย์คนสำคัญของราโอ ที่ราโอไว้ใจที่สุด เคยมีบทเฉพาะภาคก่อนอวสานในมังงะ ภายหลังได้เพิ่มบทในอนิเมะตำนานราโอ บทแห่งการห้ำหั่นที่แสนดุเดือด ในเหตุการณ์ก่อนที่ราโอจะไปดวลกับเคนชิโร่ครั้งสุดท้าย ราโอได้ให้บัลก้าปิดประตูขังขุนพลเพื่อที่ราโอจะได้สังหารก่อนจบเรื่องราวทุกอย่าง
ซินโก้
อาซาม
ไค
บุโค
ซาโตร่า
ซาร่า
บารัน
ลูเซลี่
โบลเก้
== เพลงหมัดที่ปรากฏในเรื่อง ==
หมัดเทพเจ้าดาวเหนือ (อุดรเทวะ)
หมัดศักดิ์สิทธิ์ดาวใต้
หมัดหมาป่าสวรรค์
หมัดนกกระเรียน
หมัดดาวใต้ กางเขนสวรรค์
หมัดขั้วฟ้า
หมัดอสูรดาวเหนือ (ไพทูรย์เหนือ)
หมัดมหายานประจิมทิศ
ฤทธิ์หมัดดาวเหนือ